# Samyang

Samyang és una empresa sud-coreana d'òptica dedicada a la fabricació i comercialització d'objectius fixes manuals per a càmeres d'altres marques.
Els objectius Samyang també s'han comercialitzat amb les marques Bower i Rokinon: una enquesta del 2013 d'un web especialitzat preguntà de quina de les tres marques compraria un objectiu nou, sense desvelar que les tres eren la mateixa, i Rokinon quedà en primer lloc i Bower en l'últim; la marca Bower, originada el 1960, havia sigut adquirida per a facilitar les vendes als EUA.

## Cronologia

El llançament de l'objectiu 14 mm. ƒ/2,8, previst per a les acaballes del 2009, s'ajornà al principi del 2010 per mor d'un redisseny per a millorar el producte. Atés que llurs objectius manuals es feren populars entre els cineastes digitals, l'any 2015 en rellançà alguns adaptats amb mecanismes d'enfocament per a vídeo, amb un preu molt competitiu.
El 2016 presentà els dos primers objectius amb autofocus: un 14 mm. ƒ/2,8 i un 50 mm. ƒ/1,4, ambdós per a la muntura E de Sony: el gran angular de 14 mil·límetres, dissenyat de zero en comparança amb la versió manual, oferix una definició general òptima a f8, sobretot als angles, més difusos en totes les apertures; encara que no està estabilitzat, en tractar-se d'un gran angular —el de més camp de visió comercialitzat per Samyang per a Sony E— i en conjunció amb el mecanismes de les Sony a7 i a9, que reconeixen la distància focal de l'objectiu, compensen la vibració de la imatge; l'autofocus és intern i silenciós, i la distància mínima enfocable és de 2 centímetres; les crítiques professionals lloen la bona relació entre la qualitat de la imatge i el preu, inferior al d'altres obejctius equivalents, i destaquen l'absència de rosca frontal per a filtres entre els pocs defectes.
Dins de la seua gama XP d'alta resolució, destaca el 50 mm. ƒ/1,2 manual per la qualitat de la imatge, sense aberració cromàtica ni vinyetatge a una apertura entre ƒ/2,8 i 16, i amb un preu recomanat competitiu amb productes equivalents de Canon o Zeiss.
Al setembre del 2018 comercialitzà també el 14mm/2,8 automàtic per a la muntura de Nikon i el 85mm/1,8 manual per a càmeres sense espill.
Objectius comercialitzats :
| mm. | ƒ | Tipus | Enfocament. | Muntures |
| 85 | 1,4 | asfèric | manual | 4/3 EF F |
| 7,5 | 3,5 | ull de peix | manual | MFT |
| 500 | 8 | catadiòptric | manual | T2 |
| 500 | 6,3 | catadiòptric | manual | T2 |
| 500 | | teleobjectiu | manual |
| 24 | 3,5 | tilt and shift |
* 500 mm. ƒ/8 (catadiòptric)
* 500 mm. ƒ/6,3 (catadiòptric)
* 14 mm. ƒ/2,8 (manual)
* 7,5 mm. ƒ/3,5 (ull de peix)
* 24 mm. ƒ/3,5 T-S
* 500 mm.

## Referències

* ↑ Daniel Jiménez. «Los 9 objetivos Samyang más interesantes del mercado» (en castellà). Xataka Foto, 07-10-2016. [Consulta: 2 novembre 2018].
* ↑ Jaron Schneider. «Samyang Optics' Unusual Three-Brand Market Testing» (en anglés). Fstoppers, 22-01-2013. [Consulta: 9 novembre 2018].
* ↑ «Samyang delays shipping of 14mm f/2.8 lens» (en anglés). Digital Photography Review, 08-10-2009 [Consulta: 16 novembre 2018].
* ↑ Ogy Stoilov. «Samyang/Rokinon Budget Cine Primes for Your Full Frame DSLR or Super 35 Camera» (en anglés). 4K Shooters, 03-02-2015. [Consulta: 11 novembre 2018].
* ↑ «Samyang presenta los nuevos objetivos profesionales vídeo- & cinematográficos XEEN» (en castellà). Robisa, 03-05-2016 [Consulta: 3 novembre 2018].
* ↑ Jan Paul Mioulet. «Review Samyang AF 14mm f/2.8 ED AS IF UMC» (en anglés). Camera Stuff Review, 12-06-2017. [Consulta: 22 novembre 2018].
* ↑ Fernando Sánchez. «Samyang XP 50 mm F1.2, análisis: un objetivo manual de alta gama que destaca por su precio» (en castellà). Xataka Foto, 03-05-2018. [Consulta: 25 novembre 2018].
* ↑ Guillem Calatrava «Nuevo Samyang AF 14mm Ƒ2,8 F para Nikon» (en castellà). NaturPixel, 20-08-2018 [Consulta: 7 novembre 2018].
* ↑ Michael Zhang «Samyang Unveils an 85mm f/1.8 Prime for Mirrorless Cameras» (en anglés). PetaPixel, 27-08-2018 [Consulta: 15 novembre 2018].